आदत नेही गै गेई ।
घर ते स्कूल ओह् रज्जियै झूठ मारदा । स्कूल नेईं जाने दी मर्जी हुंदी तां आखदा - 'अज्ज ढिड्ड पीड़ होऐ दी ऐ ।'
स्कूल मास्टर होर पुच्छदे घरा कम्म की नेईं कीता?
'मास्टर जी ! कम्म ते कीते दा हा पर पिता जी ने कापी दा इक बरका मंगेआ हा में उ'नेंगी कापी दिती ओह् उसी अपनी अलमारी बिच्च पाइयै हस्पताल गे टुरी ।'
डाक्टर होरें समझी लैता जे एह्दी झूठ मारने दी आदत नेईं जाई सकदी। ओह्दी माता बी बत्थहेरी कलपदी पर अशोक ने झूठ बोलना नेईं गै छोड़ेया ।
इक दिन उं'दी गली बिच्चा इक रद्दी खरीदने आह्ला जागत आले मारदा जा दा हा 'अखबार, कापी कताबें दी रद्दी बेची लैओ ।'
अपनी बैठका दी सफाई कराइयै किश रद्दी अखबारां ते रसाले डाक्टर होरें बाह्र कड्डे दे हे। अशोक ने उस जागतै गी सद्दियै ओह् रद्दी बेची ओड़ी ते जेह्ड़े पैसे बटोए ओ नौकरे गी देई ओड़े ।
थोड़े चिरै गी अशोक दी माता ने अशोक गी पुच्छेआ - 'इत्यै जेड़ी रद्दी पेई दी ही ओह् कुत्थे ऐ?'
में ओह् रद्दी आले गी बेची ओड़ी ।' अशोक ने जवाब दित्ता । ओहदी माता बोल्ली 'ओह्दे बिच्च इक परानी अखबार ही जेह्दे बिच्च में दसें रपेंऽ आह्ला नोट हा रक्खे दा ।'
अशोक ने आक्खेआ - 'में नेई दिखेआ । जे बिच्च होग तां गेआ रद्दी आहले गी । कल्ल ओह् औग तां पुच्छङ् ।
